Viktorija Čerimi, 3.E

Za projekt "Idemo u Europu!" čula sam još dok sam bila u osnovnoj školi. Zbog toga sam se i upisala u Obrtničku školu za osobne usluge, a počela sam učiti i talijanski jezik u školi stranih jezika u Vodnikovoj. Obzirom da već duže vrijeme ulažem napore i trud da sudjelujem u ovom projektu presretna sam što mi se na kraju ova želja ispunila.

No, tek kada smo došli u Milano, smjestili se i otišli do salona na prvi sastanak i dogovor postala sam svjesna da je sve stvarnost. A nakon prvog dana kada sam vidjela kako se u salonima Evos radi i na koji način te kako se odnose prema ljudima, znala sam da na takvom mjestu jednog dana želim raditi.

Naučili smo uistinu puno toga: muška i ženska šišanja, nove vrste izrade pramenova od kojih za neke nikada nisam čula, a sve što su nam pokazivali objašnjavali su jako detaljno, korak po korak, a mi smo onda radili samostalno.

Osim što smo radili i učili posjećivali smo mnoga mjesta. Posjetili smo centar grada Milana, dvorac Sforzesco, Galeriju Vittorio Emanuele, Milansku katedralu, posjetili smo i Lago di Como. Posjetili smo i Evos Akademiju u kojoj su za nas pripremili posebno predavanje pa smo i tamo naučili puno novih korisnih stvari.

Za kraj želim reći da počašćena što sam dobila priliku sudjelovati u ovom projektu, da je sve bilo kako bi Talijani rekli "Tutto al posto!" i zahvaljujem svima na ovom predivnom iskustvu!